Киро Жечев е роден на 19 декември 1877 година, брат е на генерал Рафаил Жечев. Завършва Военното училище. Произведен в звание подпоручик на 01.01. 1899 г., поручик на 1 януари 1903 г., капитан – 31.12.1906, майор – 14.07.1913 г. подполковник – 16.12.1917 г., полковник – 05.04.1920, генерал-майор – 03.09.1928 г., генерал-лейтенант – 15.11.1932. Участва в Балканската война, Междусъюзническата война и Първата световна война. По време на Първата световна война майор Жечев командва 19-а гранична дружина от състава на Първа армия, а по време на Петричкия инцидент (19 – 29 октомври 1925 г.) полковник Жечев е началник на 2-ри пограничен сектор (Св. Врач), който охранява границата в района на боевете. Заемал последователно следните по-важни длъжности: началник на 2 пограничен сектор, началник на 1-ва пехотна дивизия в София. На този пост Жечев играе активна роля в Шпионската афера през 1930 година, след която е изпратен в провинцията и е началник на 5 пехотна дивизия. Уволнен през 1932 г., когато преминава в запаса.